北山四時招隠辭  其一
作者：周密
朝代：宋

paragraphs: 綠意動兮崇蘭，暖回薄兮千巖。
蘼蕪齊兮繡谷，芳菲菲兮鳥關關。
步桃塢兮曲折，叩蘭若兮檀欒。
珮九莖兮窈窕，采三秀兮巑岏。
石田肥兮可蒔，溪毛秀兮堪餐。
賦榮木兮胥悅，浩生意兮修蕃。
田歌起兮啁哳，殷社鼓兮紞紞。
山中春兮可樂，王孫不來兮謇誰留兮他山。